সুধীরকুমার সেন

সুধীরকুমার সেন (২২ ফেব্রুয়ারি ১৮৮৮ - ২৮ আগস্ট ১৯৫৯) ভারতে সাইকেল নির্মাণ ও বিকাশে অন্যতম পথিকৃৎ। বর্তমান বাংলাদেশের বরিশালে বাসন্ডায় জন্ম গ্রহণ করেন। তার পিতার নাম চণ্ডীচরণ সেন। কবি কামিনী রায় ছিলেন তাঁর জ্যেষ্ঠ ভগিনী।  তিনি কলকাতার বিখ্যাত চিকিৎসক ড. নীলরতন সরকারের সম্পর্কে জামাতা ছিলেন। কলিকাতা বিশ্ববিদ্যালয় থেকে ইংরেজি সাহিত্যে স্নাতক হয়ে আচার্য প্রফুল্ল চন্দ্র রায়ের অনুপ্রেরণায় ব্যবসায় ব্রতী হন। পশ্চিমবঙ্গের আসানসোলে কন্যাপুরে ১৯৫২ সালে সেন-র‍্যালে সাইকেল কারখানা প্রতিষ্ঠা করেন। এছাড়াও ড. নীলরতন সরকারের অনুরোধে ১৯৪১ সালে ন্যাশনাল ট্যানারির কর্মভার হাতে নেন এবং উন্নতি সাধন করেন।

 কর্ম জীবন 
তিনি রাম চন্দ্র পন্ডিতের সহায়তায় ১৯০৯ সালে সেন অ্যান্ড পণ্ডিত কোং  প্রতিষ্ঠা করেন এবং তার কিছু দিনের মধ্যেই তিনি কোম্পানির মালিকানা পেয়ে যান। এরপর ১৯১৭ সালে ভারতে সাইকেলের প্রচলনের জন্য ইন্ডিয়ান সাইকেল অ্যান্ড মোটর জার্নাল নামে একটি মাসিক পত্রিকা প্রকাশ করেন। এরপর ১৯১২ সালে ইংল্যান্ডে বিলিতি সাইকেল শিল্পপতিদের আয়োজিত বাণিজ্যিক সম্মেলনে যোগ দেন।  এরপর থেকে প্রতিবছর ইংল্যান্ড, জার্মানী, আমেরিকা সহ বিভিন্ন দেশে সেলস ও মার্কেটিংয়ের জন্য পরিভ্রমণ করতেন। ১৯৫৮ সালের ২৮ আগস্ট জার্মানীতে পরিভ্রমণকালীন তার জীবনাবসান হয়।

 তথ্যসূত্র 

বিষয়শ্রেণী:১৮৮৮-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:বাঙালি শিল্পদ্যোগী
বিষয়শ্রেণী:ভারতীয় শিল্পপতি
বিষয়শ্রেণী:বাসণ্ডার ব্যক্তি
বিষয়শ্রেণী:বরিশাল বিভাগের ব্যবসায়ী